Pajjiżna se jkun qed igawdi minn aktar fondi Ewropej anke wara s-sena 2020 permezz ta' pjan ta' azzjoni. Dan tħabbar dan mis-Segretarju Parlamentari Aaron Farrugia waqt l-NCP Forum. Il-ħsieb huwa li filwaqt li l-fondi ta' koizjoni jistgħu jonqsu minħabba sfidi bħal Brexit, li se tħalli vojt ta' €13-il biljun, l-immigrazzjoni u s-sigurtà, permezz ta' dħul fi proġetti adekwati, pajjiżna jista' jgawri minn fondi diretti mill-Ewropa. Farrugia spjega kif dawn huma fondi li, għal kuntrarju tal-fondi ta' koizjoni, ma jingħatawx lill-Gvern biex iqassamhom hu, iżda jingħataw għal skop dirett mill-Ewropa. L-ewwel punt tal-pjan ta' azzjoni huwa li tissaħħaħ il-unit biex tkun aktar faċli li pajjiżna jidħol fi programmi varji għall-fondi diretti. It-tieni punt huwa studju dwar x'tagħrif hawn mill-privat fuq fondi li jistgħu jaċċessaw. Dan filwaqt li studju ieħor ser jkun qed jara liema huma l-aktar programmi adattati għal pajjiżna.